**জামাল হ্যারিস ভূঁইয়া** (জন্ম: ১০ এপ্রিল ১৯৯০; **জামাল ভূঁইয়া** নামে সুপরিচিত) হলেন একজন ডেনীয়–বাংলাদেশী পেশাদার ফুটবল খেলোয়াড়। 
তিনি বর্তমানে বাংলাদেশ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলার পাশাপাশি বাংলাদেশ জাতীয় দলের অধিনায়কের দায়িত্ব পালন করছেন।

ডেনীয় ফুটবল ক্লাব প্র্যানপির যুব পর্যায়ের হয়ে খেলার মাধ্যমে জামাল ফুটবল জগতে প্রবেশ করেছেন এবং পরবর্তীকালে কোপেনহেগেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, ডেনীয় ক্লাব হেলেরপের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করলেও মাত্র ১টি ম্যাচে অংশগ্রহণ করে ১টি গোল করেছেন। অতঃপর বোল্ডক্লুবেন এবং আভেডোরের মতো ক্লাবের হয়ে খেলেছেন। ২০১৪–১৬ মৌসুমে তিনি বাংলাদেশী ক্লাব শেখ জামালে যোগদান করার মাধ্যমে বাংলাদেশের ফুটবল লিগে পদার্পণ করেন, শেখ জামালের হয়ে তিনি ১টি লিগ শিরোপাসহ মোট ৩টি শিরোপা জয়লাভ করেছেন। শেখ জামালে ২ মৌসুম অতিবাহিত করার পর তিনি শেখ রাসেলের চুক্তি স্বাক্ষর করেছেন, যেখানে তিনি ২টি ম্যাচে অংশগ্রহণ করেছেন। ২০১৭–১৮ মৌসুমে, তিনি সাইফে যোগদান করেছেন। মাঝে তিনি ১ মৌসুমের জন্য ধারে ভারতীয় ক্লাব কলকাতা মোহামেডানের হয়ে খেলেছেন। পরবর্তীকালে, তিনি শেখ রাসেলের হয়ে খেলেছেন। ২০২৩–২৪ মৌসুমে, তিনি শেখ রাসেল হতে আর্জেন্টিনীয় ক্লাব সোল দে মায়োতে যোগদান করেছেন।

২০১৪ সালে, জামাল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এরপূর্বে ২০১৩ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৭৬ ম্যাচে ১টি অংশগ্রহণ করেছেন।

ব্যক্তিগতভাবে, জামাল বেশ কিছু পুরস্কার জয়লাভ করেছেন, যার মধ্যে ২০১৫ বঙ্গবন্ধু গোল্ডকাপে টুর্নামেন্ট সেরার পুরস্কার জয় অন্যতম। দলগতভাবে, জামাল এপর্যন্ত ৩টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।

প্রারম্ভিক জীবন
---------------

জামাল হ্যারিস ভূঁইয়া ১৯৯০ সালের ১০শে এপ্রিল তারিখে ডেনমার্কের কোপেনহেগেনে জন্মগ্রহণ করেছেন এবং প্র্যানপিতে তার শৈশব অতিবাহিত করেছেন। জামালের বাবা-মা ১৯৬০-এর দশকের শেষের দিকে বাংলাদেশ থেকে ডেনমার্কে চলে যান।

আন্তর্জাতিক ফুটবল
-----------------

জামাল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ৪ বছরে ১২ ম্যাচে অংশগ্রহণ করে ১টি গোল করেছেন। তিনি ২০১৮ সালের ১৯শে আগস্ট তারিখে ২০১৮ এশিয়ান গেমসের গ্রুপ বি-এ নিজেদের শেষ ম্যাচে কাতার অনূর্ধ্ব-২৩ দলের বিরুদ্ধে ম্যাচে বাংলাদেশের বয়সভিত্তিক দলের হয়ে প্রথমবারের মতো গোল করেছেন।

২০১৩ সালের ৩১শে আগস্ট তারিখে, মাত্র ২৩ বছর ৪ মাস ২১ দিন বয়সে, ডান পায়ে ফুটবল খেলায় পারদর্শী জামাল নেপালের বিরুদ্ধে ২০১৩ সাফ চ্যাম্পিয়নশিপের গ্রুপ এ-এ নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি একজন মধ্যমাঠের খেলোয়াড় হিসেবে খেলেছেন। ম্যাচটি বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জামাল সর্বমোট ২ ম্যাচে অংশগ্রহণ করেছেন। ২০১৮ সালের ৪ঠা সেপ্টেম্বর তারিখে, তিনি ভুটানের বিরুদ্ধে ২০১৮ সাফ চ্যাম্পিয়নশিপের গ্রুপ পর্বের ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটি বাংলাদেশ ২–০ গোলের ব্যবধানে জয়লাভ করেছিল। ২০১৯ সালের ৬ই জুন তারিখে, লাওসের বিরুদ্ধে ম্যাচের জয়সূচক গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। জাতীয় দলের হয়ে অভিষেকের ৮ বছর, ২ মাস ও ১৩ দিন পর, বাংলাদেশের জার্সি গায়ে প্রথম গোলটি করেছেন; ২০১৩ সালের ৩১শে আগস্ট তারিখে, মালদ্বীপের বিরুদ্ধে ম্যাচের ১২তম মিনিটে বাংলাদেশের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

২০২১ সালের ৭ই জুন তারিখে কাতারের দোহার শেখ জাসিম বিন হামাদ স্টেডিয়ামে অনুষ্ঠিত ভারতের বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছেন, ম্যাচটিতে বাংলাদেশ ৩–০ গোলের ব্যবধানে পরাজিত করেছিল, যেখানে তিনি বাংলাদেশের অধিনায়কের দায়িত্ব পালন করার পাশাপাশি পূর্ণ ৯০ মিনিট খেলেছেন।

পরিসংখ্যান
----------

### আন্তর্জাতিক

*১৫ সেপ্টেম্বর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৩ | ৩ | ০ |
| ২০১৪ | ৩ | ০ |
| ২০১৫ | ১৪ | ০ |
| ২০১৬ | ৬ | ০ |
| ২০১৮ | ৭ | ০ |
| ২০১৯ | ৯ | ০ |
| ২০২০ | ৫ | ০ |
| ২০২১ | ১৩ | ১ |
| ২০২২ | ৮ | ০ |
| ২০২৩ | ৮ | ০ |
| সর্বমোট | ৭৬ | ১ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ১৩ নভেম্বর ২০২১ | কলম্বো রেসকোর্স, কলম্বো, শ্রীলঙ্কা |  মালদ্বীপ | **১**–০ | ২–১ | প্রীতি ম্যাচ |  |

তথ্যসূত্র
---------

1. ↑  "U-18: KB-BRØNDBY 0-3"। *FCK.dk* (Danish ভাষায়)। সংগ্রহের তারিখ ১৯ জুলাই ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Bangladesh - J. Bhuyan - Profile with news, career statistics and history - Soccerway"। *int.soccerway.com*। সংগ্রহের তারিখ ২০২০-১১-০৪।
3. ↑  "Jamal Bhuyan signs for Argentine Club"। *The Business Post*। ১৯ আগস্ট ২০২৩। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Jamal signs contract with Argentine club Sol de Mayo"। *The Business Standard*। ১৯ আগস্ট ২০২৩। সংগ্রহের তারিখ ১৫ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "A Danish rivalry"। *The Daily Star*। ৫ সেপ্টেম্বর ২০১৩। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৪।
6. ↑  "Asian Games: Booters stun Qatar, make history"। *দ্য ডেইলি স্টার*। ২০ আগস্ট ২০১৮। সংগ্রহের তারিখ ৩ মার্চ ২০২১।
7. ↑  "Nepal v Bangladesh Live Commentary, Aug 31, 2013"। *গোল*। ৩১ আগস্ট ২০১৩। সংগ্রহের তারিখ ৩ মার্চ ২০২১।
8. ↑  "Hosts brush Bhutan aside"। *দ্য ডেইলি স্টার*। ৫ সেপ্টেম্বর ২০১৮। সংগ্রহের তারিখ ৩ মার্চ ২০২১।
9. ↑  "Topu, Sufil on target as Bangladesh beat Bhutan in SAFF Championship"। *বিডিনিউজ টোয়েন্টিফোর ডটকম*। ৪ সেপ্টেম্বর ২০১৮। সংগ্রহের তারিখ ৩ মার্চ ২০২১।
10. ↑  "Asian Qualifiers: Laos 0-1 Bangladesh"। *এএফসি*। ৬ জুন ২০১৯। সংগ্রহের তারিখ ৩ মার্চ ২০২১।
11. 1 2  Strack-Zimmermann, Benjamin (১৩ নভেম্বর ২০২১)। "Bangladesh vs. Maldives"। *National Football Teams*। সংগ্রহের তারিখ ২৪ মার্চ ২০২২।
12. 1 2  "Bangladesh - Maledives 2:1 (Friendlies 2021, November)"। *worldfootball.net*। সংগ্রহের তারিখ ২৪ মার্চ ২০২২।
13. ↑  Strack-Zimmermann, Benjamin (২০২১-০৬-০৭)। "Bangladesh vs. India (0:2)"। *National Football Teams*। সংগ্রহের তারিখ ২০২১-০৭-০৬।
14. ↑  "Bangladesh - India, Jun 7, 2021 - World Cup qualification Asia - Match sheet"। *Transfermarkt* (জার্মান ভাষায়)। ২০২১-০৬-০৭। সংগ্রহের তারিখ ২০২১-০৭-০৬।

বহিঃসংযোগ
---------

* সকারওয়েতে জামাল ভূঁইয়া (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে জামাল ভূঁইয়া (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জামাল ভূঁইয়া (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জামাল ভূঁইয়া (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জামাল ভূঁইয়া (ইংরেজি) উইকিউপাত্তে এটি সম্পাদনা করুন